Lisa 4

26.03.2020. a sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/0654-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
NR 1-13/20/0654-1 MUUTMINE**

**07.07.2021**

**Transpordiamet**, registrikoodiga 70001490, asukohaga Valge 4, 11413 Tallinn, mida esindab Transpordiameti liikuvuse korraldamise teenistuse direktor Joel Jesse, kes tegutseb peadirektori 30.06.2021 käskkirja nr 1.1-1/21/375 alusel,

ja

**Motohoov OÜ**, registrikoodiga 11541147, asukohaga Turu tn 32/1, 51004 Tartu, (edaspidi **Teostaja**), mida esindab juhatuse liige Peeter Pihelgas, kes tegutseb põhikirja alusel,

vahel on sõlmitud 26.03.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/0654-1 (edaspidi **Leping**).

Võttes arvesse, et:

1. Lepingu punktis 8.1. on märgitud: „Lepingut saab muuta Poolte kokkuleppel. Lepingu muudatused, mis ei ole vormistatud Lepinguga samas vormis, on tühised. Lepingu muudatused tuleb vormistada Lepingu lisana.“;
2. Lepingu punktis 2.2. on märgitud: „Teostaja võib teostada Ülevaatust esmakordselt kasutusele võetavatele L7e-, MS1-, MS2-, T1- ja T3-kategooria POLARIS, O1- ja O2-kategooria TEMARED ning MS2-kategooria TINGER sõidukitele (edaspidi „**Sõiduk“**).“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele O1- ja O2-kategooria MARTZ, L7e-, MS1-, MS2-, T1- ja T3-kategooria POLARIS, O1- ja O2-kategooria TEMARED ning MS2-kategooria TINGER sõidukitele (edaspidi **Sõiduk**).“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

**Transpordiamet** **Motohoov OÜ**

Valge 4, 11413 Tallinn Turu tn 32/1, 51004 Tartu

Telefon: 620 1200 Telefon: 551 4334

E-post: info@transpordiamet.ee E-post: moto@motohoov.ee

Registrikood: 70001490 Registrikood: 11541147

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*